დავეხეტები ქუჩის ხმაურში

**დავეხეტები ქუჩის ხმაურში,**

**თუ ეკლესიის მესმის ლოცვები,**

**ან ყმაწვილ კაცტა აურზაურში**

**ვარ ანთებული ჩემი ოცნებით.**

**მე ვამბობ, წელტა გრიგალი მიდის,**

**და თუმცა ირგვლივ ხალხი ბევრია,**

**ყველას დაგვფარავს სამარის ლოდი**

**და ალბათ უკვე ვინმეს ჯერია.**

**დავაკვირდები ახოვან მუხას -**

**ეს პატრიარქი ტყეების დღესაც**

**ჩემს საუკუნეს გაუძლებს მწუხარს,**

**როგორც გაუძლო ჩემ წინაპრებსა.**

**თუ ბავშვს ვეხები გამოსარჩლებით,**

**მისთვის მშვიდობის თქმა დამჭირდება:**

**ვეტყვი - მივდივარ, შენ კი დარჩები,**

**მე გახრწნა მელის, შენ კი დიდება.**

**როცა დღე მიდის და წელიც გადის,**

**ჩემი ფიქრებიც მათთან დადიან,**

**და სასიკვდილოდ მოსული ვადის**

**მე გამოცნობა დროში მწადია.**

**სად მომეწევა სიკვდილი ბნელი?**

**ომში თუ ზღვაში, თუ წყალთა შინა,**

**თუ მზეობელად ქცეული ველი**

**ცივი ცხედარის გახდება ბინა.**

**ხომ სულ ერთია, უგრძნობელ სხეულს**

**სამარის ჭია სად შეესია,**

**მაგრამ მე მაინც მიწას შეჩვეულს**

**რომ მიმაბარონ, უმჯობესია.**

**დაე ცხოვრება სამარის კართან**

**გადაისალოს ცოცხალ ვარდებად,**

**სადაც გულცივი ბუნების კალთა**

**უკვდვის ეშხით აელვარდება.**

**1829**